4) மருத்துவ முறை என்பது அனைத்து மருத்துவ முறைகளுக்கும் ஒன்றாகவே இருக்க முடியும். மாற்று மருத்துவம் என்று ஒன்று இருக்க வாய்ப்பு இல்லை. மாற்று மருத்துவம் என்ற சொல்லாடலே தவறானது. ஓர் மருத்துவ முறை அறிவியல் பூர்வமாக பரிசோதனை செய்யப்பட்டு, தொழில் முறை ஆய்வுகள் வழியாக நிரூபிக்கப்பட வேண்டும். இந்த நிபந்தனை சித்தா ஆயுர்வேதம், யுனானி என்று அனைத்து மருத்துவ முறைகளுக்கும் பொருந்தும். இப்போது மாற்று மருத்துவம் என சொல்லப்படுகிற அனைத்தும் இவ்வாறு செழுமைப்படுத்தப்பட வேண்டும். ஆனால் இத்தகைய நிகழ்முறைகளுக்குள் ஆங்கில மருத்துவத்தோடு இதனை ஒருங்கிணைக்கப் போகிறது இவ்வாணையம். இதற்கான கூட்டு கூட்டங்கள் நடத்தப்படும் என்பதெல்லாம் பல்வேறு சிக்கல்களையும் குழப்பத்தையும் உருவாக்கும். இந்த குழப்பம் விளைவிக்கும் பணியையும் வரவிருக்கும் தேசிய மருத்துவ ஆணையம் மேற்கொள்ளவிருக்கிறது.